2.  ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัทฯ

บริษัท อาร์ เค มีเดีย โฮลดิ้ง จำกัด (มหาชน) (“บริษัทฯ”) ก่อตั้งเมื่อวันที่ 19 กันยายน 2545
โดยมีวัตถุประสงค์การจัดตั้งเพื่อประกอบธุรกิจการลงทุนในบริษัทย่อยในลักษณะ Holding Company
ปัจจุบันได้ลงทุนในบริษัทย่อย 3 บริษัท คือ

1.  บริษัท อาร์ เค มีเดีย จำกัด (“RK”)

2.  บริษัท อาร์ แอนด์ ที มีเดีย จำกัด (“R&T”)

3.  บริษัท ไอ ที เวิลด์ มีเดีย จำกัด (“ITW”)

และลงทุนในบริษัทร่วม 3 บริษัท คือ

1.  บริษัท จีจี นิวส์ เนทเวิร์ค จำกัด

2.  บริษัท นิวส์ มัลติมีเดีย จำกัด

3.  บริษัท เอสไอ ดอท คอม (ประเทศไทย) จำกัด

  ประวัติความเป็นมาและพัฒนาการที่สำคัญของบริษัทฯ และบริษัทย่อย สรุปได้ดังนี้

มิถุนายน 2540 จัดตั้ง บริษัท “RK”
เพื่อดำเนินธุรกิจบริหารการผลิตและการตลาดให้กับสถานีวิทยุคลื่นความถี่ในระบบ เอฟ.เอ็ม. และ
เอ.เอ็ม. รวมถึงบริหารกิจกรรมส่งเสริมการตลาด

ธันวาคม 2540 จัดตั้ง บริษัท “R&T” เพื่อดำเนินธุรกิจผลิตรายการทางโทรทัศน์
และผลิตรายการวิทยุ

ตุลาคม 2544 จัดตั้ง บริษัท “ITW” เพื่อดำเนินธุรกิจผลิตรายการทางโทรทัศน์
และผลิตรายการวิทยุ

กันยายน 2545 จัดตั้งบริษัท อาร์ เค มีเดีย โฮลดิ้ง จำกัด
ด้วยทุนจดทะเบียนเรียกชำระเต็มมูลค่าจำนวน 50 ล้านบาท
เพื่อประกอบธุรกิจการลงทุนในบริษัทอื่นในลักษณะของ Holding Company

ตุลาคม 2545 บริษัทฯ เข้าซื้อหุ้น บริษัท “RK” บริษัท “R&T” และบริษัท “ITW”
โดยซื้อจากผู้ถือหุ้นเดิมของทั้ง 3 บริษัท ในราคามูลค่าที่ตราไว้ (Par Value) เป็นจำนวนเงินรวม
49.99 ล้านบาท

กุมภาพันธ์ 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยขายหุ้นให้แก่ผู้ถือหุ้นเดิม 20 ล้านบาท รวมเป็นทุนที่เรียกชำระแล้วทั้งสิ้น 70
ล้านบาท บริษัทฯนำเงินที่ได้ไปลงทุนเพิ่มในบริษัทย่อย คือในบริษัท “RK” จำนวน 10 ล้าน และ
ในบริษัท “ITW” จำนวน 5 ล้านบาท ที่เหลือเป็นเงินทุนหมุนเวียนของบริษัทฯ

พฤษภาคม 2546 บริษัท อาร์ เค มีเดีย โฮลดิ้ง จำกัด
เพิ่มทุนจดทะเบียนโดยเสนอขายหุ้นให้แก่ผู้ถือหุ้นเดิมอีก 5 ล้านบาท
รวมเป็นทุนจดทะเบียนเรียกชำระแล้วทั้งสิ้น 75 ล้านบาท

กรกฎาคม 2546 บริษัท อาร์ เค มีเดีย โฮลดิ้ง จำกัด
จดทะเบียนแปรสภาพเป็นบริษัทมหาชนด้วยทุนจดทะเบียน 100 ล้านบาท
และได้เปลี่ยนแปลงมูลค่าที่ตราไว้จากเดิม 100 บาทต่อหุ้นเป็น 1 บาทต่อหุ้น

พฤศจิกายน 2546 บริษัทฯ ได้เสนอขายหุ้นสามัญออกใหม่จำนวน 25 ล้านหุ้นต่อประชาชนทั่วไป
โดยได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ ทำให้บริษัทฯ
มีทุนที่เรียกชำระเป็น 100 ล้านบาท เท่ากับทุนที่จดทะเบียนไว้ และเดือนเดียวกันนี้ตลาดหลักทรัพย์ฯ
ได้รับหุ้นสามัญ 100 ล้านหุ้นของบริษัทฯ เข้าเป็นหลักทรัพย์จดทะเบียนในตลาดหลักทรัพย์ใหม่
(“MAI”)

มีนาคม 2547 ที่ประชุมวิสามัญผู้ถือหุ้นครั้งที่ 1/2547 เมื่อวันที่ 20 กุมภาพันธ์ 2547
ได้มีมติให้บริษัทฯ ออกใบสำคัญแสดงสิทธิเพื่อซื้อหุ้นสามัญบริษัทจำนวน 25 ล้านหน่วยให้แก่ผู้ถือหุ้นเดิม
พร้อมกับมีมติให้เพิ่มทุนจดทะเบียนจาก 100 ล้านบาทเป็น 125 ล้านบาท
โดยออกหุ้นสามัญใหม่จำนวน 25 ล้านหุ้น เพื่อรองรับการใช้สิทธิในการซื้อหุ้นดังกล่าว บริษัทฯ
ได้จดทะเบียนเพิ่มทุนเรียบร้อยแล้วในเดือนนี้

เมษายน 2548 บริษัทฯ เข้าซื้อหุ้น บริษัท จีจี นิวส์ เนทเวิร์ค จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 10 ล้านบาท

พฤษภาคม 2548 บริษัทฯ เข้าซื้อหุ้น บริษัท นิวส์ มัลติมีเดีย จำกัด
โดยการเพิ่มทุนในราคามูลค่าที่ตราไว้ (Par Value) เป็นจำนวนเงินรวม 3 ล้านบาท

มิถุนายน 2548 บริษัทฯ ได้ดำเนินการเพิ่มทุนจดทะเบียนจาก 104,000,000 บาท เป็น
130,259,278 บาท โดยการออกหุ้นสามัญ จำนวน 26,259278 หุ้น มูลค่าที่ตราไว้หุ้นละ 1 บาท
รวม 26,259,278 บาท โดยหุ้นเพิ่มทุนนี้เกิดจากการแปลงใบสำคัญแสดงสิทธิ จำนวน
24,586,440 หน่วย

มกราคม 2549 ได้ร่วมจัดตั้งบริษัท เอสไอ ดอท คอม (ประเทศไทย) จำกัด โดยถือหุ้น
ในราคามูลค่าที่ตราไว้ (Par Value) เป็นจำนวนเงินรวม 6 แสนบาท

  2.2 การประกอบธุรกิจของบริษัทและบริษัทย่อย

บริษัท อาร์ เค มีเดีย โฮลดิ้ง จำกัด (มหาชน) มีนโยบายการแบ่งการดำเนินธุรกิจออกเป็น 7
ธุรกิจหลัก ดังนี้

1.  ธุรกิจวิทยุ

2.  ธุรกิจโทรทัศน์

3.  ธุรกิจด้านภาพยนตร์ และภาพยนตร์ซีรี่ส์

4.  ธุรกิจบริหารกิจกรรมส่งเสริมการตลาด

5.  ธุรกิจด้านสื่อโฆษณาสิ่งพิมพ์

6.  ธุรกิจวิทยุในพื้นที่กรุงเทพมหานคร

7.  ธุรกิจทางด้านนักลงทุนสัมพันธ์

โครงสร้างบริษัทและบริษัทย่อย

1. ธุรกิจวิทยุ

  การประกอบธุรกิจ :
  ในปัจจุบันกลุ่มบริษัทเช่าเวลาจากสถานีวิทยุเพื่อผลิตรายการและบริหารการตลาดและขายโฆษณาเอง
  21 สถานี
  รวมทั้งร่วมบริหารการตลาดและขายโฆษณาให้แก่ผู้ประกอบการสถานีวิทยุอื่นในต่างจังหวัด 11
  สถานี กลุ่มบริษัทจึงมีสถานีวิทยุที่สร้างรายได้ให้รวมทั้งสิ้น 32 สถานี
  โดยอยู่ในต่างจังหวัดทั้งหมดและครอบคลุมพื้นที่การออกอากาศประมาณร้อยละ 80
  ของพื้นที่ประเทศไทย

2. ธุรกิจโทรทัศน์

  การประกอบธุรกิจ : กลุ่มบริษัทดำเนินธุรกิจเป็นผู้ผลิต บริหารการตลาดและสื่อโฆษณา
  รายการบันเทิง รายการสารคดี ทางสถานีโทรทัศน์ ช่อง 9 และ ITV ได้แก่
  รายการอร่อยยกนิ้วและรายการคอหุ้น

  3. ธุรกิจบริหารกิจกรรมส่งเสริมการตลาด

  การประกอบธุรกิจ : กลุ่มบริษัทเป็นผู้รับจัดและบริหารกิจกรรมส่งเสริมการตลาด (Event
  Marketing) ให้แก่องค์กรทั้งภาครัฐและเอกชน รวมถึงเจ้าของสินค้าและบริการต่างๆ
  ที่ต้องการจัดกิจกรรมอื่นๆ นอกจากการใช้โฆษณาเพื่อส่งเสริมการขายหรือเป็นการประชาสัมพันธ์

  4. ธุรกิจด้านภาพยนตร์ และภาพยนตร์ซีรี่ส์

  การประกอบธุรกิจ : กลุ่มบริษัทเป็นผู้ได้รับลิขสิทธิ์ และเป็นผู้แทนจัดจำหน่ายในภาพยนตร์
  และภาพยนตร์ซีรี่ส์ของต่างประเทศ ในรูปแบบของ VDO, VCD, DVD, FREE T.V. และ
  CABLE T.V. ในธุรกิจดังกล่าว ทางกลุ่มบริษัทได้เริ่มดำเนินงานในปี 2547

5. ธุรกิจสื่อสิ่งพิมพ์

  การประกอบธุรกิจ : ดำเนินธุรกิจจัดหาโฆษณาให้กับหนังสือพิมพ์คอหุ้น
  โดยมีรายได้จากการแบ่งผลกำไรกับบริษัท เอ็ม ที มัลติมีเดีย จำกัด
  ซึ่งเป็นผู้ผลิตหนังสือพิมพ์คอหุ้น

6. ธุรกิจวิทยุในพื้นที่กรุงเทพมหานคร

  การประกอบธุรกิจ : บริษัทได้เข้าร่วมทุนกับบริษัท จี จี นิวส์ เนทเวิร์ค จำกัด
  ซึ่งเป็นผู้นำสื่อวิทยุในพื้นที่กรุงเทพมหานคร โดยบริษัทมีรายได้จากการแบ่งผลกำไรกับบริษัท จี จี
  นิวส์ เนทเวิร์ค จำกัด

7. ธุรกิจบริการข้อมูลข่าวสารด้านนักลงทุนสัมพันธ์

  การประกอบธุรกิจ : บริษัทได้เข้าร่วมทุนกับพันธมิตรจากประเทศสิงคโปร์ เพื่อดำเนินธุรกิจ
  การบริการข้อมูลข่าวสารด้านนักลงทุนสัมพันธ์
  ให้กับบริษัทที่จดทะเบียนในตลาดหลักทรัพย์แห่งประเทศไทย ในฐานะผู้ถือหุ้นรายใหญ่ (30%)
  มีรายได้จากการแบ่งผลกำไรจากบริษัท S.I. Dot Com (Thailand) Co.,ltd

  2.3 โครงสร้างรายได้ (หน่วย : ล้านบาท)

  ------------------------------------- ---------- -------- ---------- --------
  สายผลิตภัณฑ์                             2548                2547       

                                        จำนวนเงิน   ร้อยละ    จำนวนเงิน   ร้อยละ

  1. รายได้จากการบริหารและผลิตรายการวิทยุ    180.50     65.91    228.97     72.72

  2. รายได้จากการบริหารและผลิตรายการโทรทัศน์ 45.43      16.59    44.46      14.12

  3. รายได้จากการขายสินค้า                 30.44      11.12    30.84      9.79

  4.                                    12.69      4.63     7.52       2.39
  รายได้จากการบริหารกิจกรรมส่งเสริมการตลาด                                  

  5. รายได้จากสื่อโฆษณาสิ่งพิมพ์               0.81       0.30     -          -

  6. รายได้รวมประเภทอื่น *                 2.41       0.88     1.53       0.48

  รวมรายได้ (สุทธิจากรายการระหว่างกัน)       272.28     99.43    313.32     99.50

  บวก ค่าความนิยมติดลบรับรู้เป็นรายได้          1.57       0.57     1.57       0.50

  รวมรายได้ทั้งสิ้น                          273.85     100.00   314.89     100.00
  ------------------------------------- ---------- -------- ---------- --------

  หมายเหตุ : * รายได้รวมประเภทอื่น ได้แก่
  รายได้จากการแบ่งผลกำไรในบริษัทร่วมและรายได้อื่น

  รายได้หลักธุรกิจวิทยุและนโยบายกำหนดราคา

  รายไดหลักของกลุมธุรกิจวิทยุประกอบด้วย

1.  รายไดจากการขายสปอตโฆษณา (Loose Spot) และผู้สนับสนุนรายการ

คิดเป็นรอยละ 90 ของรายไดจากธุรกิจวิทยุ บริษัทฯ ได้กำหนด 1 สปอตโฆษณามีความยาว 30
วินาที
ซึ่งตามประกาศของกรมประชาสัมพันธ์กำหนดให้สถานีวิทยุสามารถโฆษณาไดไมเกินชั่วโมงละ 12
นาที แตเมื่อรวมเวลาโฆษณาตลอดทั้งวันเฉลี่ยแลวตองไมเกินชั่วโมงละ 10 นาที
โดยกลุ่มบริษัทมีนโยบายการกําหนดราคา รวมทั้งรูปแบบและเงื่อนไขการขาย แตกตางกันออกไป
ขึ้นอยู่กับชวงเวลาและสถานีที่ออกอากาศ

2.  รับจ้างผลิตรายการและโฆษณา

คิดเป็นร้อยละ 10 ของรายไดจากธุรกิจวิทยุ บริษัทฯ
รับจ้างผลิตรายการให้กับสถานีวิทยุและผลิตโฆษณาให้แก่ลูกค้าที่ต้องการลงโฆษณาทางสถานีวิทยุทั้งสถานีวิทยุที่บริษัทเป็นผู้ดำเนินการและสถานีวิทยุอื่นๆ
โดยกลุ่มบริษัทมีบุคลากรด้านการผลิตและมีสตูดิโอผลิตงานโฆษณาในกรุงเทพฯ
ที่สามารถให้บริการผลิตรายการ รวมทั้งการผลิตสปอตโฆษณา
โดยกลุ่มบริษัทมีทีมงานสร้างสรรค์เรียบเรียงคำโฆษณาต่างๆ ให้ตรงกับความต้องการของลูกค้า
โดยทีมงานผลิตส่วนกลางจะเป็นผู้กำหนดราคาและค่าใช้จ่ายในการผลิตและค่าใช้จ่ายในการซื้อเวลาโฆษณาทางสถานีวิทยุเพื่อนำเสนอต่อลูกค้าต่อไป

  รายได้หลักธุรกิจโทรทัศน์และนโยบายกำหนดราคา

  รายไดหลักของกลุมธุรกิจโทรทัศนประกอบดวย

1.  รายไดจากการขายสปอตโฆษณา (TV Commercial Spot) และผู้สนับสนุนรายการ

คิดเป็นรอยละ 70 ของรายไดจากธุรกิจโทรทัศน
ซึ่งเกิดจากการขายโฆษณาในรายการโทรทัศน์ของบริษัทรวมทั้งรายการโทรทัศน์อื่น
ซึ่งเวลาการโฆษณาในแต่ละสถานีโทรทัศน์ถูกกำหนดโดยกรมประชาสัมพันธซึ่งกำหนดใหแตละสถานีโทรทัศนสามารถโฆษณาไดไมเกินชั่วโมงละ
12 นาที 30 วินาที แตเมื่อรวมเวลาโฆษณาตลอดทั้งวันเฉลี่ยแลวตองไมเกินชั่วโมงละ 10
นาที โดยกลุ่มบริษัทมีนโยบายการกําหนดราคา รวมทั้งรูปแบบและเงื่อนไขการขาย
แตกตางกันออกไป ขึ้นอยู่กับชวงเวลาและสถานีที่ออกอากาศ

2.  รับจ้างผลิตรายการโทรทัศน์

คิดเป็นร้อยละ 30 ของรายไดจากธุรกิจโทรทัศน์
กลุ่มบริษัทรับจ้างผลิตรายการสารคดีเพื่อออกอากาศทางโทรทัศน์
โดยกลุ่มบริษัทมีทีมผลิตรายการโทรทัศน์ที่สามารถให้บริการผลิตรายการโทรทัศน์ประเภทต่างๆ
ให้ตรงกับความต้องการของลูกค้า
โดยทีมการตลาดจะเป็นผู้กำหนดราคาและค่าใช้จ่ายในการผลิตและค่าใช้จ่ายอื่นๆ
ที่เกี่ยวข้องเพื่อนำเสนอต่อลูกค้าต่อไป

 รายได้หลักธุรกิจภาพยนตร์และภาพยนตร์ซีรี่ส์และนโยบายกำหนดราคา

รายได้หลักของกลุ่มภาพยนตร์และภาพยนตร์ซีรี่ส์ประกอบด้วย

1.  รายได้จากการจำหน่าย VDO , VCD , DVD ที่กลุ่มบริษัท
    ได้รับลิขสิทธิ์ภาพยนตร์และภาพยนต์ซีรี่ส์มาจากผู้สร้างภาพยนตร์หรือตัวแทนในประเทศไทย

2.  รายได้จากนำลิขสิทธิ์ภาพยนต์จากผู้สร้างภาพยนตร์หรือตัวแทนในประเทศไทยการแพร่ภาพทาง
    FREE T.V. และ CABLE T.V.

รายได้หลักจากการบริหารกิจกรรมส่งเสริมการตลาดและนโยบายกำหนดราคา

รายได้หลักของการบริการจัดกิจกรรมส่งเสริมการตลาด
มาจากการที่กลุ่มบริษัทให้บริการประสานงานและการให้บริการในการจัดกิจกรรมต่างๆ เช่น
การจัดกิจกรรมด้านกีฬา ท่องเที่ยว ศิลปวัฒนธรรม การจัดคอนเสิร์ต
การจัดงานแสดงหรือกิจกรรมต่างๆ ถ่ายทอดสดออกอากาศเพื่อเผยแพร่ต่อสาธารณชน เป็นต้น
รวมทั้งการจัดกิจกรรมส่งเสริมการขายและการประชาสัมพันธ์ให้กับเจ้าของผลิตภัณฑ์หรือบริการต่างๆ
ทั้งภาครัฐและเอกชน
ซึ่งการกำหนดราคาของการจัดกิจกรรมจะแตกต่างกันตามขนาดและความยากง่าย
รวมทั้งจำนวนบุคลากรที่ต้องใช้ ซึ่งต้องมีการตกลงเจรจาเป็นงานๆ ไป

  2.4 เป้าหมายการดำเนินธุรกิจ

ในส่วนของธุรกิจวิทยุ เพื่อให้กลุ่มบริษัทก้าวไปสู่ผู้นำในการให้บริการสื่อโฆษณาวิทยุทั่วประเทศ
บริษัทฯจึงมีเป้าหมายที่จะเพิ่มส่วนแบ่งการตลาดทั้งในส่วนของรายได้และพื้นที่การออกอากาศ
โดยจะขยายในต่างหวัดเป็นหลัก แต่ก็จะสอดแทรกเข้ามาในเขตกรุงเทพฯ ด้วยถ้ามีโอกาส

สำหรับธุรกิจโทรทัศน์ บริษัทฯ
มีเป้าหมายที่จะเพิ่มส่วนแบ่งการตลาดทั้งในส่วนของรายได้และจำนวนผู้ชมรายการ
โดยการเพิ่มรายการโทรทัศน์จากปัจจุบันให้ครอบคลุมรายการประเภทสาระและบันเทิงต่างๆ มากขึ้น
รวมทั้งปรับปรุงคุณภาพรายการโทรทัศน์ของบริษัทฯ
เพื่อให้ได้รับความนิยมและสามารถเข้าถึงผู้ชมได้ทุกกลุ่ม ซึ่งจะส่งผลให้ผลประกอบการของบริษัทดีขึ้น

ส่วนธุรกิจบริหารกิจกรรมส่งเสริมการตลาด บริษัทฯ
มีเป้าหมายที่จะเพิ่มขีดความสามารถในการบริหารกิจกรรมระดับประเทศ
โดยจะเน้นการจัดกิจกรรมด้านการกีฬา นันทนาการ ศิลปวัฒนธรรมและการท่องเที่ยว
และวิชาการให้สอดคล้องกับนโยบายของรัฐฯ
ที่พยายามที่จะพัฒนาเยาวชนให้สนใจการเล่นกีฬาห่างไกลยาเสพติด
และการสนับสนุนจุดเด่นด้านศิลปวัฒนธรรมในแต่ละท้องถิ่น

ธุรกิจวิทยุในพื้นที่กรุงเทพมหานคร บริษัทได้เข้าร่วมทุนกับบริษัท จี จี นิวส์ เนทเวิร์ค จำกัด
ซึ่งเป็นผู้นำสื่อวิทยุในพื้นที่กรุงเทพมหานคร โดยบริษัทมีรายได้จากการแบ่งผลกำไรกับบริษัท จี จี
นิวส์ เนทเวิร์ค จำกัด

ธุรกิจใหม่ที่บริษัทได้เข้าดำเนินธุรกิจในปี 2549 เป็นธุรกิจบริการข้อมูลข่าวสารด้านนักลงทุนสัมพันธ์
โดยบริษัทได้เข้าร่วมทุนกับพันธมิตรจากประเทศสิงคโปร์ เพื่อดำเนินธุรกิจ
การบริการข้อมูลข่าวสารด้านนักลงทุนสัมพันธ์
ให้กับบริษัทที่จดทะเบียนในตลาดหลักทรัพย์แห่งประเทศไทย
จะทำให้มีรายได้จากการแบ่งผลกำไรจากบริษัท S.I. Dot Com (Thailand) Co.,ltd